《祥光寺》
宋代·朱京

山寺藏遗刻，尘埃字半昏。
空挥岘首泪，谁起谢公门。
白石千年像，苍头五世孙。
他年想陈迹，卜筑向云根。

作者简介：建昌南丰人，字世昌。朱轼子。博学淹贯，登进士甲科。教授亳州、应天府，入为太学录。神宗数召见论事，擢监察御史。风神峻整，见者惮而目为真御史。坐论事失实，谪监兴国军盐税。后累官至国子司业。